Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 122. møde den 22. december 2003 vedrørende et udkast til beslutning i sag COMP/M.2978 - Lagardère/Natexis/VUP

(2004/C 102/10)

(EØS-relevant tekst)

1. Det rådgivende udvalg er enigt med Kommissionen i, at fusionen er af fællesskabsdimension som defineret i fusionsforordningen.

2. Det rådgivende udvalg er enigt med Kommissionen i dens afgrænsning af et primært marked for fransksprogede forlagsrettigheder, der må underopdeles efter bogkategori, og et særskilt marked for fransksprogede udenlandske forlagsrettigheder.

3. Det rådgivende udvalg er enigt med Kommissionen i dens afgrænsning af sekundære markeder for fransksprogede forlagsrettigheder med henblik på udgivelse af bøger i billigbogsformat.

4. Det rådgivende udvalg er enigt med Kommissionen i dens afgrænsning af særskilte markeder for:

a) markedsføringstjenester og distributionstjenester

b) markedsføringstjenester alt efter kategori af forhandlere (boglader, grossister og hypermarkeder)

c) forlagenes salg af bøger til forhandlere alt efter forhandlertype

d) forlagenes salg af bøger til forhandlere og grossisternes salg af bøger til niveau 3-forhandlere.

5. Det rådgivende udvalg er enigt med Kommissionen i dens afgrænsning af særskilte markeder for bogsalg efter hovedkategorier af bøger og med de klassificeringer, der foreslås i beslutningsudkastet.

6. Det rådgivende udvalg er enigt med Kommissionen i dens afgrænsning af særskilte markeder for salg af almene litterære værker i stort format og billigbogsformat.

7. Det rådgivende udvalg er enigt med Kommissionen i dens afgrænsning af særskilte markeder for skolebøger og andet undervisningsmateriale.

8. Et flertal i det rådgivende udvalg er enigt med Kommissionen i dens afgrænsning af de i beslutningsudkastet nævnte geografiske markeder. Et mindretal undlader at tage stilling hertil.

9. Når bortses fra punkt 8a, hvor et mindretal undlader at tage stilling, er det rådgivende udvalg enigt med Kommissionen i, at den oprindeligt anmeldte fusion ville have skabt eller styrket en dominerende stilling

a) på det primære marked for fransksprogede forlagsrettigheder til almene litterære værker

b) på det sekundære marked for fransksprogede forlagsrettigheder til almene litterære værker i billigbogsformat

c) på markedet for tilrådighedsstillelse af markedsføringstjenester til forlag med henblik på salg til boglader, hypermarkeder og grossister

d) på markedet for tilrådighedsstillelse af distributionstjenester til forlag

e) på markederne for forlagenes salg af almen litteratur, børnebøger, guider og håndbøger, skolebøger, andet undervisningsmateriale og opslagsværker til forhandlere

f) på markedet for grossisters salg af bøger til niveau 3-forhandlere.

10. Et flertal i det rådgivende udvalg er enigt med Kommissionen i, at parternes tilsagn er tilstrækkelige til at fjerne de konkurrencemæssige bekymringer, hvis de overholdes således som drøftet i det rådgivende udvalg. Et mindretal er uenigt heri.

11. Et flertal i det rådgivende udvalg er derfor enigt med Kommissionen i, at fusionen bør erklæres forenelig med fællesmarkedet og EØS-aftalen, forudsat at parterne til fulde overholder de betingelser og forpligtelser, der er fastsat i bilaget til beslutningsudkastet. Et mindretal er uenigt heri.

12. Det rådgivende udvalg anbefaler, at denne udtalelse offentliggøres i Den Europæiske Unions Tidende.

13. Det rådgivende udvalg opfordrer Kommissionen til at tage hensyn til udvalgets bemærkninger og kommentarer.